cyanic-selkie/wikianc huggingface dataset:
Pirates of the Caribbean
Pirates of the Caribbean er eit Disney-konsept som omfattar ei disneyparkoppleving, ein filmserie, fleire bøker og videospel og andre utgjevingar. Best kjend på verdsbasis er filmane, med Johnny Depp, som sjørøvar-antihelten Jack Sparrow, Keira Knightley og Orlando Bloom i hovudrollane.
Filmane blei regisserte av Gore Verbinski og produserte av Jerry Bruckheimer, med manus skrivne av Ted Elliott og Terry Rossio. Filmane tek utgangspunkt i rundturen i fornøyingsparkane, med sjørøvaråtak, spøkelse og skattekart som viktige element, og skurkar som går igjen begge stader. Heltane og historiene deira er derimot nye.
Første filmen i serien kom ut i 2003 og blei ein uventa storsuksess. Dei to følgjande filmane kom ut i 2006 og 2007. Til saman har dei tent inn om lag 2 668 000 000 dollar (august 2007).
Nette ved Rhinen
Nette er ei elv i Rheinland-Pfalz i Tyskland, og ei av sideelvane til Rhinen frå venstre med ei lengd på 45 km. Ho har sitt utspring i Eifel, sør for Nürburg. Nette renn austover gjennom Mayen før ho munnar ut i Rhinen mellom Weißenthurm og Andernach.
Wied
Wied er ei elv i Rheinland-Pfalz i Tyskland, og ei av sideelvane til Rhinen frå høgre med ei lengd på 102 km. Elva renn hovudsakleg sørvestover gjennom Westerwald. Ho har sitt utspring nær Dreifelden. Wied renn gjennom Altenkirchen, Neustadt og Waldbreitbach, og munnar ut i Rhinen i Neuwied.
Solomon Lozovskij
Lozovskij var generalsekretær i Profintern, den Raude Faglege Internasjonalen, frå 1921 til 1937. I 1939 var Lozovskij ein av tre viseutanriksministrar under utanriksminister Vjatsjeslav Molotov. Under krigen var han aktiv i den regjeringsstøtta Jødiske Anti-Fascistiske Komitéen. Han vart arrestert og truleg torturert under den antisemittiske kampanjen Josef Stalin sette i gang ca 1950.
Bøvra i Ringsaker
Bøvra er ei lita elv i Ringsaker i Innlandet. Ho har utspring der fleire småbekkar ved Åsa- og Fuglesangsetrane renn i hop, går først mot aust mellom tildels myrlendte breiddet før ho snur sør og sørvest. Her mottar ho fleire små tilløp. Elva munnar ut i Næra vest for Midtskogen. Ho er om lag 4 meter brei og kan vadast.
Solomon Lozovskij
Trass i eit veldig press, vedgjekk Lozovskij aldri skuld og impliserte aldri andre under rettssaka, som au har vorte kalla den siste Moskvaprosessen. Den stenografiske rapporten frå rettssaka vart offentleggjord i 1994.
Fontanabran
Fontanabran er eit fjell i Chablais-Alpane i Sveits.
Finn Loftesnes
Finn Loftesnes er ein norsk lærar, fotograf og forfattar. Han er frå Sogndal. Loftesnes har vore lærar i friluftsliv og naturfotografering ved Sogndal Folkehøgskule. Han har levert naturfoto til ei rekkje praktbøker, og han har hatt eigne utstillingar av naturfoto.
Ahr
Ahr er ei elv i Nordrhein-Westfalen og Rheinland-Pfalz i Tyskland, og ei av sideelvane til Rhinen frå venstre med ei lengd på 86 km. Ho har sitt utspring i ei høgd på 520 meter over havet i Blankenheim i Eifelfjella i kjellaren på eit bindingsverkshus nær slottet i Blankenheim. Etter 18 km kryssar ho grensa frå Nordrhein-Westfalen til Rheinland-Pfalz.
Ahr og sideelvane drenerer vatn frå dei austlege områda av Eifel, og har eit nedslagsfelt på om lag 900 km². Sidelvane til Ahr (frå munningen til kjelda) er Harbach, Hellenbach, Bachemer Bach, Leimersdorfer Bach, Liersbach, Vischelbach, Sahrbach, Kesselinger Bach, Armuthsbach, Dreisbach, Eichenbach, Adenauer Bach, Trierbach og Ahbach.
Det var isolerte busetnadar i Ahrdalen i romartida, og sidan ho er forholdsvis isolert var det berre spreidd folkesetnad i området. Det endra seg på midten av 1800-talet då busetnadane utvikla seg og trafikken på elva auka. Ahrdalen er eit av dei beste vinområda i Tyskland.
Qwant
Qwant er ein nettbasert søkjemotor som vart etablert i juli i 2013, med hovudkvarter i Paris. Dei hevdar å ikkje spora brukarane, og for å unngå filterbobler leverer dei ikkje skreddarsydde søk. Søkjemotoren finst i dag tilgjengeleg på 13 språk.
Åna-Sira
Åna-Sira har namnet frå fjorden Åna og elva Sira, som er ein del av Sira-Kvina-kraftutbygginga. Det meste av busetnaden ligg på Rogalandssida av fylkesgrensa, som går midt etter fjorden og elva. På austsida ligg rekepillefabrikken og hovudkontora til næringsmiddelverksemda til Finny Sirevaag. og Åna-Sira kraftstasjon. På vestsida ligg mellom anna ein interkommunal skule og Åna-Sira kyrkje.
Akçakale
I oktober 2012 vart byen treft av syriske rakettar og fem tyrkarar mista livet. Tyrkarane svara med å skyte attende mot mål i Syria.
Furgghorn
Furgghorn (italiensk Cima del Breuil) er eit fjell i Wallis-Alpane, på grensa mellom kantonen Valais (Sveits) og Aostadalen (det nordlege Italia).
Uksenøya
Uksenøya, også kalla Oksnøya, ligg i Ålesund kommune på Sunnmøre, og har eit flatemål på om lag 108 kvadratkilometer. Den er den største av dei øyane som utgjer Ålesund. Ålesund sin vestlege del av øya er på om lag 62 km², og Skodje sin austlege del på om lag 46 km².
Øya er relativt lang og smal, om lag 26 km lang, frå Nørvasundet i vest til Dragsundet i aust.
Det om lag 7,48 km² store Brusdalsvatnet ligg om lag midt på øya. Brusdalsvatnet er langt og smalt, knapt 10 km langt og om lag 1,3 km breitt på det breiaste. Brusdalsvatnet er drikkevasskjelda til Ålesund kommune.
Den delen av øya som ligg i Ålesund kommune høyrde fram til 1968 til dåverande Borgund kommune, som då vart slått saman med Ålesund. Det har skjedd ei svært stor utbygging på øya, både når det gjeld bustader og næringsliv. Eit av dei største kjøpesentera i landet ligg på Moa.
Folketalet på den delen av Uksenøya som ligg i Ålesund kommune er såleis om lag 24.000.
Namnet
Mange mindre øyar med namn som Usksnøya, Yksnøya eller Oksøy, har fått namnet fordi dei har vorte brukte til oksebeite. Denne øya er så stor at namnet må eit anna opphav. Hans Strøm skriv i Søndmørs Beskrivelsebeskrivelse at på garden Hesseberg «sees 3 store, runde og jevnsidesliggende stene, kaldt Øksne, av hvilke den store halvø hvorpaa gaarden ligger, har i gamle dage vært kaldt Øksenø, fordi den da blev anset som en ø.»
Elzbach
Elzbach er ei elv i Rheinland-Pfalz i Tyskland, og ei av sideelvane til Mosel frå venstre med ei lengd på 56 km. Ho har sitt utspring i Eifel, nær Kelberg. Elzbach renn gjennom Monreal og forbi slåttet Burg Eltz. Ho munnar ut i Mosel i Moselkern i Verbandsgemeinde Treis-Karden.
Boris Grebensjtsjikov
Boris Borisovitsj Grebensjtsjikov er ein russisk musikar, ein av dei mest framståande i ein generasjon rekna som «grunnleggjarane» av russisk rockemusikk. Han er velkjend i Russland både på grunn av sine personlege bidrag til musikken og den frå rockegruppa Akvarium, ei populær gruppe grunnlagd i 1972 som har vore verksam sidan. Boris Grebensjtsjikov er også kjend som berre BG (russisk БГ) etter initialane sine. Han er også blitt kalla «bestefar av russisk rock».
Liv og virke
Boris Grebensjtsjikov blei fødd i 1953 i Leningrad (dagens St. Petersburg) i Sovjetunionen, dagens Russland. I 1972 stifta han rockegruppa Akvarium saman med barndomsvenen sin Anatolij «George» Gunitskij som ei form for postmodernistisk teatersentrisk rockeframføring som involverte poesi saman med musikk. Gunitskij stod for absurdisk, svær symbolsk lyrikk til ein del av Grebensjtsjikov sine tidlegaste songar.
Grebensjtsjikov blei teken opp ved det Statsuniversitetet i Leningrad, og tok embetseksamen i anvendt matematikk. Studietida var likevel mest fylt av musikk og kultur. I tenåra hadde han vore oppteken av The Beatles, seinare voks interessa for Bob Dylan. Akvarium gjekk gradvis over til å vera eit elektrisk bluesband som tidvis også spelte akustisk reggae. Den første songen Grebensjtsjikov skal ha fått til å spela på gitar var «Ticket to Ride» av The Beatles. Ved den første offentlege opptredenen sin i 1973 spelte han songar av Cat Stevens.
Dei første seks åra av tilværet til Akvarium bar preg av at Grebensjtsjikov og dei andre medlemmene levde eit slags sovjetisk hippieliv. Dei spelte uformelle konsertar i leilegheiter, drakk billig vin, og reiste rundt for å spela, tidvis ved å snika seg på tog. Slik uproduktiv, «vestleg» oppførsel blei uglesett av kommunistpartiet. Eksperimentell musikk utanfor standarden blei heller ikkje godteke, og gruppa hadde dermed ikkje sjanse til å få tilgang til godt innspelingsutstyr.
I staden blei det gjort heimeinnspelingar med lydbandopptakar til følgjande album: Iskusjenie Svjatogo Akvariuma (St. Akvarium si freisting), Menuet Zemledeltsu (Minuett for ein bonde), Prittsji Grafa Diffuzora (Parablane til Graf Diffusor) og ei brokete rekkje «singlar». På grunn av tilhøva var innspelingane svært uprofesjonelle, men dei viste likevel Grebensjtsjikov si sterke interesse for orientalsk mystikk som kom til å bli hans varemerke. I 1976 spelte han inn eit soloalbum, S toj storony zerkal'nogo stekla ('På andre sida av spegelen'), og eit duettalbum med ein annen framståande russisk rockemusikar, Mike Naumenko: Vse bratja – siostry ('Alle brør - systrer').
I 1980 fekk Akvarium eit slags gjennombrot då dei blei inviterte til å spela på den offisielt arrangerte musikktevlinga eller rockefestivalen i Tbilisi. Opptredenen til gruppa blei rekna som sjokkerande av statsapparatet, og gruppa blei så godt som forboden. Dei klarte likevel å arrangera ein ny konsert som blei filma av eit finsk fjernsynsteam. Delar av opptaket blei brukt i ein film om rockefestivalen kalla Soviet Rock.
Etter hendingane i Tbilisi mista Grebensjtsjikov jobben sin i eit designbyrå og medlemskapen i Komsomol, det unge kommunistiske forbundet. Dette betydde at han hadde svært liten sjanse for ein vidare jobbkarriere i Sovjetunionen. Akvarium fekk derimot ein høg profil som eit undergrunnsband i Sovjetunionen. Den første musikken frå Akvarium som blei kjend i USA var på eit dobbeltalbum frå 1986 med tittelen Red Wave, 4 Underground Bands From The USSR. Dette blei gjeve ut i California, og inneheldt musikk frå Akvarium og andre sovjetiske undergrunnsgrupper som Kino og Alisa, som alle var blitt hindra frå å spela inn album i Sovjetunionen.
I august 1988 gav BG ut det engelskspråklege albumet Radio Silence i USA og Storbritannia. Seinare på hausten og vinteren spela Akvarium enkelte konsertar, men Grebensjtsjikov drog oftare og oftare til USA på eiga hand og heldt solokonsertar, og Akvarium gleid inn i ein lengre pause. «Radio Silence» kom ut i USA og Europa sommaren 1989. Både Gakkel og Djusja Romanov var med på albumet, men det vart gjeve ut som eit Grebensjtsjikov-album, og ikkje som eit Akvarium-album. Michael Apted laga ein dokumentar om innspelinga av albumet kalla «The Long Way Home», som vart vist på MTV i 1989. Albumet var produsert av David A. Stewart (frå Eurythmics) med blant anna Annie Lennox som kordame.
I 1989 spelte Grebensjtsjikov inn filmmusikk for filmane Zolotoj Son av Sergej Debizjeva og Tsjiornaja roza - emblema petsjali, krasnaja roza - emblema ljubvi av Sergej Solovjova under namnet «Russko-Abissinskij Orkestr». I 1990 spela han inn sitt andre engelskspråklege album Radio London med Dave Stewart.
Då Akvarium blei oppløyst i 1991 hadde gruppa 11 «offisielle» albumutgjevingar og var rekna som ei legende innan russisk rock. Grebensjtsjikov blei likna med Bob Dylan, ikkje minst på grunn av den liknande stilen. Då Grebensjtsjikov vende tilbake til Russland det året danna han BG-band, som eigentleg berre var Akvarium med nytt namn og nye musikarar. I løpet av 1992 spelte BG-band inn og gav ut albumet Russkij Albom (Det russiske albumet). Albumet består akustiske viser og akustisk viserock med røter til russiske folkemusikk, og med meir religiøse tekstar som på songane «Nikita Rjazanskij» og «Koni Bespredela». Albumet vert av mange rekna som eit Akvarium-album, men på omslaget står det berre BG, så det kan òg reknast som eit soloalbum av Grebensjtsjikov. Uansett vert albumet av mange rekna som eit av dei finaste album Grebensjtsjikov har laga (både solo og Akvarium).
I 1992 blei det danna eit «nytt» Akvarium med to medlemmar frå det «gamle» Akvarium, BG og Titov, og eit medlem frå BG-Band (Sakmarov). I 1994 kom albumet Kostroma mon amour ut, som følgde opp den russiske visetradisjonen med akustiske viser og balladar. Tittelsongen her er mellom anna ei hyllest til den russiske landsbygda, medan opningssporet «Russkaja Nirvana» viser Grebensjtsjikov si aukande interesse for buddhisme. Grebensjtsjikov var svært produktiv dette året, og i tillegg til to Akvarium-plater gav han ut to soloalbum, Pesni Aleksandra Vertinskogo og Zadushevnyje Pesni.
I 1997 reiste Grebensjtsjikov igjen til vesten, og denne gongen til USA og New York, der han spelte fleire konsertar i lag med The Band (som spelte mykje Bob Dylan på 1960- og 1970-talet) og laga albumet Lilit. Albumet vart spelt inn både i ein engelsk- og ein russiskspråkleg versjon.
I 1998 gav Grebensjtsjikov ut tre album i rask rekkefølgje: Pribezjisjtsje, eit etnisk album laga i lag med Gabrielle Roth & The Mirrors, Boris Grebensjtsjikov i Deadusjki, eit industrielt album med nye miksar av gamle Akvarium-songar, og Molitva i Post, eit konsertalbum som opphavleg berre blei gjeve ut på Internett. I mai 1999 gav han ut soloalbumet Boris Grebensjtsjikov pojot pesni Bulata Okudzjavy, songar av Bulat Okudzjava.
I januar 2002 kom det 13. soloalbumet til Grebensjtsjikov kalla Pereprava, som han igjen laga i lag med Gabrielle Roth & The Mirrors. Albumet er nye miksar av songane frå albumet Bardo som vart gjeve ut under Akvarium-psevdonymet Russko-Abissinskogo Orekstra i 1997. I samband med Grebensjtsjikov sin 50-årsdag i 2003 kom det ut eit eit dobbelt samlealbum kalla 50 BG i eit opplag på berre 300 eksemplar. I 2004 kom det 14. soloalbumet til BG ut, Vez Slov, der han flytta seg inn på japanske og kinesiske tema i musikken.
Grebensjtsjikov har skrive over 500 songar i løpet av karrieren.
Domenichino
Domenico Zampieri, betre kjend som Domenichino, var ein framifrå italiensk målar og arkitekt, aktiv under barokken. Domenichino, som var ein del av den såkalla Bologna-skulen, og Annibale Carracci var to av få italienske landskapsmålarar i barokken og inspirerte neste generasjons målarar, fremst Claude Lorrain.
Liv og gjerning
Domenichino vart fødd i Bologna, der far hans var skomakar. I heimbyen gjekk han i lære hos Denis Calvaert. Snart reiste han avgarde for å arbeide i Accademia degli Incamminati med Carracci-brørne. I 1601 flytta han til Roma og var lærling hos Annibale Carracci. Domenichino arbeidde saman med erfarne målarar som Francesco Albani og Guido Reni, og den seinare rivalen Giovanni Lanfranco.
Grunna storleiken fekk han tilnamnet «litle Domenico». I Roma var han med å dekorere Palazzo Farnese; der måla han tre mytologiske landskap. Han fekk også i oppdrag å dekorere Cappella dei Santissimi Fondatori i abbediet i Grottaferrata (1608–10), samt å lage freskomåleria i Sant'Onofrio. I tillegg tok han del i utsmykkinga av Palazzo Mattei (1606–07) og Villa Odescalchi. Han arbeidde i lag med Reni på freskane i Oratorio di Sant'Andrea og med freskane i San Gregorio Magno. Hans neste oppdrag var eit veggmåleri av den heilage Cecilia i San Luigi dei Francesi-kyrkja (1613–14).
Domenichino måla også veggmåleri i San Silvestro al Quirinale, San Carlo ai Catinari, Santa Maria in Trastevere, Sant'Andrea della Valle og Santa Maria della Vittoria i Roma og i Villa Aldobrandini i Frascati.
I 1630 flytta han til Napoli for å arbeide på ein serie freskar over livet til helgenen Januarius i Cappella del Tesoro. Den såkalla Napoli-gruppa, som bestod av målarane Belisario Corenzio, José de Ribera og Caracciolo slo seg saman for å motarbeide konkurrenter som ikkje var frå Napoli. Dei gjekk i lag og kritiserte Domenichinos verk. Etter han var død oppstod eit rykte om at han hadde vorte forgifta.
8. mars
8. mars er den 67. dagen i den gregorianske kalenderen (68. i skotår). Det er 298 dagar att av året.
Religiøs helgedag
Helgendag i den katolske kyrkja:
Mancave
Ordet kjem frå amerikansk-engelsk man cave, samansett av man «mann» og cave «hole, grotte» Det kom i bruk etter 1993-utgjevinga Men Are from Mars, Women Are from Venus av John Gray.
Talking Heads
Talking Heads var ei amerikansk gruppe som spela i lag frå 1974 til 1991. Musikken deira har vorte plassert i sjangrar som pønkrock, new wave, kunstpønk og postpønk. Medlemer var David Byrne, Chris Frantz, Tina Weymouth og Jerry Harrison. Mange reknar Remain in Light som den beste plata deira.
Robert Kubica
Robert Józef Kubica er ein polsk motorsportutøvar. Han køyrer for formel 1-laget BMW Sauber. Han vann sitt første løp i Canada den 8. juni 2008.
Le Génépi
Le Génépi er eit fjell i Mont Blanc-massivet i Sveits.
Schinhorn
Schinhorn er eit 3 797 m høgt fjell i Bern-Alpane i Sveits. Fjellet ligg i kantonen Valais, øvst i dalen Lötschental.
Natriumkarbonat
Natriumkarbonat eller soda, Na2CO3, er eit natriumsalt danna av kolsyre.
Vassfri natriumkarbonat, òg kalla kalsinert soda, er eit kvitt pulver og det viktigaste hydratet, natriumkarbonat dekahydrat, òg kalla krystallsoda, Na2CO3·10H2O, bygger transparente ufarga krystallar, òg kalla målarsoda i fargehandelen. Når natriumkarbonat blir løyst i vatn, blir løysninga basisk.
I industrien er natriumkarbonat ei viktig natriumkjelde innan ein heil del ulike område, som for eksempel ved glasproduksjon.
Salm i Tyskland
Salm er ei elv i Rheinland-Pfalz vest i Tyskland, og ei av sideelvane til Mosel frå venstre med ei lengd på 63 km. Ho har sitt utspring i Eifel sør for Gerolstein. Salm renn hovudsakleg sørover og renn vest for Wittlich. Ho munnar ut i Mosel ved Klüsserath.
Heroes of Might and Magic
Heroes of Might and Magic-serien er ei rekkje dataspel innanfor sjangeren tur-basert strategispel. Som ein del av Might and Magic-serien, forandra HoMM eigarskap då skaparen New World Computing vart kjøpt av 3DO og igjen då 3DO gjekk konkurs og selde rettane til Ubisoft.
Curaçao
Curaçao (uttale [kura'são]) er ei mindre øy sør i det karibiske havet utanfor kysten av Venezuela. Ho er den største og mest folkerike av dei såkalla ABC-øyane (for Aruba, Bonaire og Curaçao). Fram til 10. oktober 2010 var ho ein del av Dei nederlandske Antillane, etter den datoen er ho eit eige autonomt land, underlagt det føderale monarkiet Kongeriket Nederlanda. Curaçao sin hovudstad er Willemstad.
Curaçao er 444 kvadratkilometer stor. Befolkninga er oppgjeve til 133 644 innbyggarar i 2004.
Historisk har Curaçao vore viktig for utviklinga av den nederlandske kolonimakta og den var sentral i slavehandelen. I det 20. hundreåret utvikla øya også ein betydeleg petroleumsindustri, der olje blei frakta over frå Venezuela og raffinert på Curaçao av Royal Dutch Shell. I dag er turisme og offshore-verksemd viktige næringsvegar.
Arkitekturen er svært interessant og Willemstad er på UNESCO si verdsarv-liste.
Curaçao er eit fleirspråkleg samfunn, der det blir snakka papiamento, nederlandsk, spansk og engelsk. Papiamento er førstespråk for eit fleirtal av folket, men både engelsk og nederlandsk har i tillegg offisiell status som statleg språk. Her er ein språkstrid på øya om kva som bør vere førstespråk.
Åbjøra i Oppland
Åbjøra er ei elv som renn frå Ølsjøen til Aurdalsfjorden i Nord-Aurdal kommune i Innlandet. På grunn av kraftproduksjonen i Åbjøra kraftverk har elva sidan 1951 stort sett vore tørrlagt.
Feller Bach
Feller Bach er ei elv i Rheinland-Pfalz i Tyskland, og ei av sideelvane til Mosel frå høgre. Ho har sitt utspring i Hunsrückfjella og renn gjennom landsbyane Lorscheid (Verbandsgemeinde Ruwer), Fell og Riol (Verbandsgemeinde Schweich). Feller Bach munnar ut i Mosel i Riol.
Irkut
Irkut (russisk Иркут; mongolsk Эрхүү гол) er ei elv i Russland og ei av sideelvane til Angara frå venstre. Ho renn gjennom Tunkinskojdalen i Burjatia og Irkutsk oblast.
Svarte Irkut spring ut frå fjellet Nusku-Daban i ei høgd på 1875 meter over havet. Kvite Irkut renn ut frå Iltsjirsjøen og etter at dei to elvane renn saman dannar dei Irkut. Elva renn gjennom Sajanfjella og snur etter dette austover og inn i Tunkinskojdalen, der ho dannar eit stryk. Irkut munnar ut i Angara ved Irkutsk. Frå kjelda til Svarte Irkut til munningen er Irkut 488 km lang.
Elva frys til seint i oktober og er islagd til slutten av april eller tidleg mai. Irkut har eit nedslagsfelt på og ved munningen er middelvassføringa 140 m³/s.
Adit Nunatak
Adit Nunatak er ein nunatak 4,5 km vest-nordvest for Mount Alibi på nordsida av Leppardbreen i Graham Land. Han vart kartlagd av Falkland Islands Dependencies Survey (FIDS) i 1955. Han vart namngjeven adit (inngang) av United Kingdom Antarctic Place-Names Committee (UK-APC), fordi han på den tida (1957) markerte han inngangen til eit ukartlagd område mellom Leppardbreen og Flaskbreen.
Gustav Vasa församling
Gustav Vasa församling er eit sokn i Stockholm kommune i Stockholms län. Soknet er kalla opp etter kong Gustav Vasa.
Harbiye
Harbiye (i antikken Dafne) er ein by i provinsen Hatay i Tyrkia og har kring 25 000 innbyggjarar (2011).
Dafne var ein ferieby i Selevkidriket, kjend for fossefalla sine og tysbast (ei plante som òg vert kalla daphne). Dei antikke bygningane vart derimot øydelagde av fleire jordskjelv.
Kjelder
Harbiye
Sankt Matteus
er ei sokn i Stockholm kommune i Stockholms län.
Nesthorn
Nesthorn er eit 3 822 m moh høgt fjell i Bern-Alpane i Sveits. Fjellet ligg i kantonen Valais. Nesthorn ligg inneklemt mellom andre og høgre fjelltoppar, og er såleis lite synleg frå dalane i kring.
Geografi
Nesthorn ligg i den sørlege delen av Bern-Alpane, mellom Lötschental i vest og dalen med Aletschgletscher i aust. Fjellet er i nord omkransa av Beichgletscher, ein bre som renn ned i Oberaletschbreen. Opp frå desse breane reiser Nesthorn seg i ein bratt fjellvegg, som er delvis bredekt. Mot vest fører ein fjellkam over Gredetschjoch til Breithorn ved Lötschental. Under sørskråninga ligg Gredetschgletscher. Nesthorn reiser seg opp for nordenden av dalen Gredetschtal. Denne u-dalen går ti kilometer beint mot sør og så fem kilometer mot vest, der han munnar ut ved Brig i Rhone-dalen. Noko nordaust for Nesthorn ligg Aletschhorn, ein vestleg granne er Bietschhorn.
Klatresoge
Fyrste bestiginga av Nesthorn fann stad 18. september 1865. To britar, B. George og H. Mortimer hadde då fylgje med dei lokale fjellførarane Christian Almer og Ulrich Almer. Dei klatra vestegga til toppen av fjellet.
Normalruta til Nesthorn går nettopp langs vestegga, som ein når via Gredetschjoch (3508 moh). Til Gredetschjoch kjem ein antan frå Oberaletschhütte over Beichgletscher kryssande talrike bresprekker, eller frå Baltschiederklause over Baltschiederlicka. Denne kan ein nå over Gredetschgletscher.
Nordveggen på Nesthorn består for ein stor del av Aar-granitt. Noko som opnar for god sikring for klatrarar, i motsetning til det klatrarar opplever i mange andre nordveggar i dei sveitsiske Alpane.
Bietschhorn, Nesthorn og fjelltoppane i kring er lite besøkt, samanlikna med 4000-meters-toppane som ligg lenger nord.
Google
Google (NASDAQ: GOOG) er eit amerikansk multinasjonalt dataselskap som driv fleire tenester på internett, som reklamering, teknologi, søkjetenester, skylagring og andre programvarar. Selskapet er mest kjend for sin populære søkjemotor, Google Søk. Google er verdas største søkjemotor med over 200 millionar søk kvar dag.
Google er i dag eit dotterselskap av Alphabet Inc, som blei oppretta i 2015.
Namnet «Google» kjem frå det matematiske talordet for 10100, googol.
Selters
Selters er eit naturleg kolsyrehaldig mineralvatn, sodavatn, frå landsbyen Nieder-Selters ved Taunusbergen i Hessen i Tyskland. Vatnet og kjelda har vore vidkjende sidan bronsealderen. Drikken var særs populær blant romarane, og ein meiner at det var romarane som gav namn til vatnet. Men dei lærde er ikkje samde om romarane kalte det for «Aqua saltare» (hoppande vatn), eller «Saltrissa» (stigande salt).
Google
Historie
Google blei grunnlagt i 1996 av Larry Page og Sergey Brin som eit forsøksprosjekt mens dei studerte til Ph.D. ved Stanford University, i Stanford i California. Dei begynte då å utvikla ein søkjemotor kalla BackRub, som opererte på Stanford i eit år.
15. september 1997 blei Google.com registrert som eit domene, og det blei eit registrert selskap 4 september 1998.
Selters
I 1999 var produksjonen av selters frå kjelda Niederselters lagt ned. 25 km unna held produksjonen frå kjelda i Selters-Löhnberg fram, og likeeins frå den konkurrerande kjelda i Oberselters.
Google
Historie
I 2011 passerte Google ein milliard unike brukarar, som var ei auking på over 8 % frå mai i 2010.
Tenester
Google står til dømes bak tenestene Google Earth, Gmail og Google Images. Dei har òg laga mobiltelefonar, Google Pixel, og mange ulike smart-heim utstyr.
Selters
Ved sidan av å vere ein leskedrikk, har selters vore nytta til helsefremmande bad sidan han vart funnen.
Produkt med same namn kan òg bli framstilt industrielt av vatn tilsett salt (spesielt natriumbikarbonat, «soda») og karbondioksid.
Saimen
Saimen (finsk Saimaa) er den største innsjøen i Finland, og den femte største i Europa. Han har eit areal på 4 400 km², og det største opne området har eit areal på 1 377 km². Innsjøen ligg i den søraustre delen av landet, frå Villmanstrand og nordover. Av byar langs innsjøen finn ein mellom anna Villmanstrand, Imatra, Nyslott og S:t Michel. Øyane ligg tett i tett i det meste av innsjøen, og enkelte stader er det berre smale kanalar som knyter dei forskjellige delane av innsjøen saman. Kvar del av Saimen har sitt eige namn, slik som Orivesi, Puruvesi, Haukivesi, Yövesi og Pihlajavesi.
Mesteparten av vatnet i Saimen kjem frå Pielis älv, medan vatnet vidare renn ut i elva Vuoksen og i Saimaa-kanalen. Elva Vuoksen tar vatnet vidare til innsjøen Ladoga i Russland, den største innsjøen i Europa.
Saimen er spesielt kjend for ein eigen underart av ringsel, Pusa hispida saimensis, som er etterkommarar som vart att i Saimen då landet steig såpass at sambandet til Austersjøen vart kutta for Saimen.
Saimaa-kanalen går frå Villmanstrand til Viborg, han vart opna i 1856, og stengd etter vinterkrigen i 1940, då halve kanalen kom på russisk side av grensa. Deretter var kanalen open under fortsetjingskrigen, frå 1942 til 1944. Etter iherdig finsk diplomatisk innsats vart kanalen opna for trafikk att i 1968, men då hadde kanalen mista mykje av posisjonen han hadde før krigen.
Colin McRae
Colin McRae var ein skotsk WRC-førar. Han vann førarmeisteskapen i World Rally Championship i 1995. 3 gongar kom han på andreplass, i 1996, 1997 og 2001, han har og ein tredjeplass frå 1998. Mcrae køyrde blant anna for Subaru, Ford och Citroën. Han har og deltatt i Rally Dakar.
Den 15. september 2007 styrta eit helikopter han var ombord i i nærleiken av bustaden hans i den skotske landsbygda Jerviswood i Lanarkshire. Det var Colin Mcrae sjølv som var pilot for helikopteret. Ombord var den fem år gamle sonen og to andre, truleg kjenningar.
İdil
İdil (syrisk ܒܝܬ ܙܒܕܐ Beṯ Zabday eller ܐܙܟ Āzaḵ, kurdisk Hezex, tyrkisk Azekh) er eit distrikt i provinsen Şırnak i Tyrkia. Byen har kring 25 000 innbyggjarar (2008).
2. april
2. april er den 92. dagen i den gregorianske kalenderen (93. under skotår). Det er 273 dagar att av året.
Namnedag
Helgendag i den katolske kyrkja:
Caldey Island
Caldey Island (walisisk Ynys Bŷr) er ei øy sør for Tenby i Pembrokeshire i Wales. Ho har vore ei heilag øy i Storbritannia sidan tidleg keltisk kristendom.
Det vart grunnlagd eit keltisk kloster på øya på 500-talet og eit benediktinarkloster var her frå 1136 fram til oppløysinga av dei britiske klostera i 1536. Ein anglikansk benediktinarorden kom hit i 1906 og bygde det noverande klosteret. Dei vart innlemma i den katolske kyrkja i 1913, men reiste frå øya i 1925 på grunn av økonomiske vanskar. Frå 1929 og fram til i dag har cisterciensarar med røter i Belgia halde til i klosteret. Det står òg eit normannisk kapell frå 1100-talet på øya, ein oghamkross frå 500-talet og eit fyr frå 1828.
Graut
Graut er ulike halvfaste eller tjuktflytande matrettar som er laga ved å koka anten kornprodukt som mjøl eller gryn, eller visse typar frukt, i væske. Graut kan kokast i gryte, steikeomn eller i mikrobølgeomn. Graut er ei god (og som oftast rimeleg) kjelde til karbohydrat, samstundes som han er skånsam mot magen og ikkje treng tyggast. Difor blir graut ofte brukt som sjukediett.
Ordet «graut» kjem frå norrønt grautr, og har samband med grjot (stein) og gryte. Ulike typar graut kan ha namn etter det ein oppfattar som den viktigaste ingrediensen, som havregraut, risgraut, rømmegraut, sviskegraut eller vassgraut.
Graut er vanleg kost i mange norske heimar, både som frukost og som middagsmat. Havregraut er gjerne ein enkel og fiberrik frukostrett. Rømmegraut (rømme, mjøl og mjølk kokt i hop) har lang tradisjon som festmat, til dømes til 17. mai og jonsok. Risgraut (risgryn kokt med mjølk og vatn) er den klassiske julaftanslunsjen mange stader i landet, og tradisjonell laurdagsmiddag mange stader i Noreg.
Graut og flatbrød var dei to rettane som var historisk kvardagsmat i Noreg. Til kvardags vart grauten i dei fleste heimar koka på vatn (vassgraut). Vassgraut vart rekna som skral kost i høve til graut koka på mjølk. Det var ikkje uvanleg at tenestefolk måtte eta vassgraut, medan sjølfolket åt graut koka på mjølk.
Hans Vinjarengen
Hans Vinjarengen var ein norsk kombinertløpar. Han vart fødd i Dælibygda i Nordre Land, og døydde i Oslo. Vinjarengen vart omtala som ein dristig og stilfull krafthoppar. Etter mange gode plasseringar vann han Holmenkollrennet i 1930. Her vann han på nytt i 1934.
Jeff Sonas
Jeff Sonas er ein sjakk-statistikar som har har utarbeidd ratingsystemet Chessmetrics for å rekne ut ratingtal for sjakkspelarar. Han hevdar at systemet er ei forbetring av det vanlege Elo-rating-systemet. Han er grunnleggar av og eigar av nettstaden Chessmetrics.com, der han har offentleggjort sine kalkulasjonar over rating til spelarar frå notida og bakover, og med historiske ratingtal heilt tilbake til januar 1843. Sonas skriv at han «Sidan sommaren 1999 har eg brukt tallause timar på å analysere sjakkstatistikk, utarbeidd formlar og anna analyseverkty, og rekna ut historiske ratingtal» Han har skrive dusinvis med artiklar sidan 1999 for ChessBase.com og andre sjakk-nettstadar.
Hans Vinjarengen
Vinjarengen vart verdsmeister i kombinert både i 1929 og 1930. Han vart tildelt Holmenkollmedaljen saman med Ole Stenen i 1931. Frå OL hadde han sølv og bronse. Noregsmeister vart og to gonger.
Jeff Sonas
Den mest interessante delen av arbeidet hans er nok at han har utarbeidd rimeleg gode tal for å finne relativ spelestyrke mellom dei beste spelarane i verda på eit kvart tidspunkt frå 1843. Derimot er det svært problematisk å bruke tala for å samanlikne spelestyrken til spelarar til ulike tider.
Hans Vinjarengen
Hans Vinjarengen var på topp til 1940.
Nokre resultat
Holmenkollen:
Verdsmeisterskap:
Olympiske leikar:
Hedvig Eleonora församling
Hedvig Eleonora församling er ei sokn i Stockholm kommune i Stockholms län.
Zaovinesjøen
Zaovine ligg på sørsida av Tarafjellet i retning mot fjellet Zvijezda, som markerer grensa mellom Serbia og Bosnia-Hercegovina. Han strekkjer seg mellom landsbyane Zaovine i sørvest og Mitrovac, ein stor turiststad i Tara, i nordaust.
Opphav
Zaovine vart skapt 1981-1983 då Beli Rzav vart demd opp av ei 125 meter høg demning. Han er knytt til elva Drina.
Dyreliv
Heile innsjøen høyrer til Tara nasjonalpark, ein av fem i Serbia. Han er omgjeve av store skogar. Det var her den endemiske serbiske grana i 1875. Det finst over 600 planteartar rundt innsjøen og 15 av desse er lovmessig verna, mellom anna den serbiske grana og edelveis. Av dyreliv finn ein gemse og 14 fiskeartar, mellom andre regnbogeaure, årbuk og donaumort.
Åkerlundh Nunatak
Åkerlundh Nunatak er ein nunatak som ligg 3 km nordvest for Donald Nunatak mellom Bruce Nunatak og Murdoch Nunatak i Seal Nunataks, utanfor austkysten av Den antarktiske halvøya. Han vart kartlagd i 1947 av Falkland Islands Dependencies Survey, som namngav han etter Gustaf Åkerlundh, eit medlem av Den svenske antarktisekspedisjonen i 1901–04.
Oscar församling
er ei sokn i Stockholm kommune i Stockholms län.
Engelbrekt
er ei sokn i Stockholm kommune i Stockholms län.
Fasadisme
Fasadisme er ei form for bygningsvern der ein berre tek vare på fasaden og erstattar det som ligg bak med eit nytt bakbygg. Ein slik praksis blir reka som ei overflatisk form for vern, og blir til dømes frårådd av UNESCO i samband med verneverdige bygg.
Denne forma for skalvern var utbreidd på 1970- og 1980-talet, og har avteke sidan. Fasadisme er generelt ikkje akseptert som ein passande konserveringspraksis og bryt med internasjonale charter om vern (Veneziacharteret).
Kyngarga
Kyngarga (russisk Кынгарга) er ei elv i Burjatia i Russland.
Brumunda
Brumunda er ei elv i Innlandet. Ho kjem frå Brumundsjøen i Vang over grensa inn i Ringsaker kommune nordanfor Høljemyra og går i sørleg retning til sør for Bersbuseter. Her bøyer ho mot sør vest for Godbrennhøgda og vidare mellom ganske steile bakkar til sør for Maridal. Frå her renn ho mot sørvest og munnar ut i Furnesfjorden ved Brumunddal. Elva har ganske stridt løp, men kan dei fleste stadane vadast. I den nedre delen av elva vart det danna mange fall som vart nytta som kraftkjelde for industrielle anlegg. Ho vart òg nytta til fløyting.
Brumunda dannar grensa mellom Furnes og Veldre, og var i mellomalderen grensa mellom Søndre og Nordre Hedemarken. Ho dannar dessutan dialektgrensa mellom den nordlege og sørlege varianten av hedmarksk. Nord for elva finst diftongane ei og øy, medan ein sør for elva seier e og ø. Vidare er dette ei av dei viktigaste gyteelvane for aure i Mjøsa.
Arctowski Nunatak
Arctowski Nunatak er ein nunatak 3 km nordvest for Hertha Nunatak i Seal Nunataks, utanfor austkysten av Den antarktiske halvøya. Han vart kartlagd av Den svenske antarktisekspedisjonen under Otto Nordenskjöld i løpet av ein sledetur i 1902, og vart namngjeven av han etter Henryk Arctowski, ein polsk geolog, oseanograf og meteorolog på Belgica-ekspedisjonen, 1897–99.
Vismunda
Vismunda er ei elv som renn frå Fåberg vestfjell og munnar ut ved tettstaden Biri i Gjøvik kommune. Frå det høgaste punktet i elva til Mjøsa er det nesten 900 høgdemeter. Elveosen i Biri er kanalisert, delvis på grunn av fløyting og industri, delvis på grunn av behov for opprydding etter flaum. Svennesvollane ved utløpet er eit naturreservat for våtmark og lauvskog.
Anleggsreiskap
Anleggsreiskapar er reiskapar som vert nytta for anleggsarbeid. I eldre tid var dei fleste anleggsreiskapar handreiskapar og hestereiskapar, medan det i dag for det meste vert nytta anleggsmaskinar.
Vismunda
Frå 1700-talet og langt inn på 1900-talet vart elva nytta som fløytingselv. Storlondammen, ein kunstig bygd dam i elva, vart brukt som utgangspunkt. Tømmeret vart fløyta til utløpet ved Biri. Der vart det lensa vidare med båt sørover Mjøsa.
Mjølkekake
Mjølkekake er ei tefatstor, tynn pannekake. Mjølkekaker vert ofte serverte kalde, samanrulla eller samanbretta med gomme inni.
Mjølkekaka vert steikt på takke av ei tynn røre laga av ei mjølk og ei blanding av kveitemjøl og byggmjøl, dessuten er det vanleg å ha eit egg, litt sukker og litt salt i røra. Mjølkekake er tradisjonsmat blant anna i Vefsn.
Sildefisk
Sildefisk (Clupeiformes) er ein orden beinfisk utbreidd i alle hav. Mange av artane er økonomisk viktige, om ikkje i like stor grad no som før. Somme artar lever òg i ferskvatn. Alle artane er sølvfarga og blanke plankton-etarar som lever i stim. Ein reknar gruppa som ei av dei meir primitive beinfiskgruppene ut frå finneplassering og indre anatomi.
I norske farvatn er det registrert seks artar sildefisk; sild, brisling, ansjos, sardin, maisild og stamsild. På verdsbasis reknar me med rundt 300 artar fordelt på fem familiar.
Skildring
Sildefisk er sølvglinsande og har djupt kløfta halefinne. Finnestrålane er mjuke og har ledd. Mellom dei mest markante primitive trekka dei framviser kan me nemna at bukfinnane sit langt bak og brystfinnane langt nede mot undersida av dyret. Dei har symjeblære, som står i samband med svelget på dyret.
Alle sildefiskar er stimfisk som vandrar rundt i havet og beitar på plankton. Ein trur vandringsrutene deira er tillærte (ikkje genetisk betinga).
Judaberg
Judaberg er ein tettstad i Stavanger kommune og var administrasjonssenteret i tidlegare Finnøy kommune i Rogaland. Tettstaden ligg på austsida av Finnøy og har ferjesamband til naboøyene og snøggbåtsamband til Stavanger. Rygjabø videregående skole ligg på Judaberg.
Maria Magdalena församling
er ei sokn i Stockholm kommune i Stockholms län.
Denny Island
Denny Island er ei lita berglendt øy på 0,24 hektar ved munningen til River Severn. Stranda på sørsida er ein del av grensa mellom Wales og England. Ved flo sjø ligg øya heilt innanfor Monmouthshire i Sør-Wales. Øya er òg den nordvestlege grensa for Severn-estuaret, som høyrer til byen Bristol.
Øya ligg om lag 5 km nord for Portishead, midt mellom Redwick i Wales og Avonmouth i England. Ho er omgjeve av sandbankane Welsh Grounds. Tidvasskilnaden i området her er av dei største i verda og varierer 13,7 meter på det meste om våren. Øya er hekkestad for måse, skarv og anna sjøfugl.
Ardeşen
Ardeşen (lazisk Artaşen) er ein by og eit distrikt i provinsen Rize i Svartehavsregionen i Tyrkia, 48 km langs kystvegen frå byen Rize.
Le Grammont
Le Grammont er eit fjell i Chablais-Alpane, nær landsbyen Le Bouveret i Valais. Det har ei høgd på 2 172 meter over havet og er eit av dei høgare fjella oppfor Genfersjøen. Det går fleire stiar opp til toppen, hovudsakleg frå sørsida.
Gornergrat
Gornergrat er ein fjellrygg i Wallis-Alpane i Sveits, oppfor Gornerbreen i sør. Ein kan nå fjellryggen med tannhjulbanen Gornergratbahn frå Zermatt. I tårna på Kulm hotell på 3089 moh ligg Kölner Observatorium für SubMillimeter Astronomie (KOSMA) og fram til 2005 og Gornergrat infraraude teleskop.
Fjellryggen er om lag tre kilometer aust for Zermatt i den sveitsiske kantonen Valais. Gornergrat ligg mellom Gornergletscher og Findelbreen med utsyn til meir enn 20 fjelltoppar over fire tusen meter, mellom dei Monte Rosa, Lyskamm, Matterhorn, Dom og Weisshorn.
Dette er siste stopp på Gornergrat-banen, som opna i 1898 og stig nesten 1500 meter gjennom grenda Riffelalp og Riffelberg. Ved endestasjonen (3089 moh) på sørvestsida av fjellryggen ligg eit hotell. Stasjonen er ein del av Zermatt skiområde. Frå 1958 til 2007 gjekk ei kabelvogn frå Gornergrat over Hohtälli til Stockhorn, som fram til Klein Matterhorn-banen vart bygd, var den høgaste fjellstasjonen i Zermatt.
2. mai
2. mai er den 122. dagen i den gregorianske kalenderen (123. under skotår). Det er 243 dagar att av året.
Døde
mai: 2
Samfunnsendring
Samfunnsendringar er gjerne større endringar av samfunnsstruktur eller kulturelle mønster over tid. Studie av samfunnsendringar er mellom anna viktige innan historie, sosiologi, økonomi og politikk. Dei kan mellom anna omfatta utvikling av folkestyre eller økonomi, globalisering eller endringar i eit lokalsamfunn.
Årjäng
Årjäng, tidlegare òg kalla Silbodal, er ein svensk tettstad i Värmlands län i landskapet Värmland. Årjäng er administrasjonssenter i Årjäng kommune og hadde i 2006 3172 innbyggjarar.
Årjäng er kjent for statuen «Årjängstrollet» som står på torget i sentrum av staden. Trollet held ein balkong der mange kjende artistar spelt, til dømes Thore Skogman. På staden finn ein òg Årjängs travbane som er kjent som den vakraste travbanen i Sverige. Ved travbanen finn ein sidan 1998 Nordiska travmuseet som er det einaste av sitt slag i Europa. Museet prøver å vise heile historia til hesten.
Staden Årjäng kan òg vise til eit nytt hotell med bowlingbane, Systembolag og fleire restaurantar og Sommarvik, ein campingplass. Kyrkeruds folkhögskola, kjend for å utdanne gode bilet- og formkunstnarar, er òg i nærleiken.
Dei mange sjøane og stryka i distriktet inngår i sluseystemet Dalslands kanal. Ein kan derfor segle via sluser og den einaste akvedukten i Norden (i Håverud), heile vegen frå Årjäng til Arvika, Göteborg og Stockholm.
Årjängs kommune er ein viktig handelskommune som i år 2007 vart utpeikt til beste handelskommune i Sverige av Handelns utredningsinstitut och Market. Tettstaden Årjäng har òg stor grensehandel med Noreg, sjølv om han geografisk ligg 30 km frå den norske grensa.
Årjängs største arbeidsgivar er Elektromekan AB som er underleverandør til produksjonssindustrien. Regnkledesprodusenten Abeko og Årjängs Travbana bidrar òg med eit fleirtal arbeidsplassar, grensehandelen er òg viktig. Årjäng har derfor mykje låg arbeidsløyse samanlikna med andre stader i Sverige, sjølv i krisetider. Eigedomsmarknaden i Årjäng er normalt prissett 25-35 prosent lågare enn tilsvarande eigedomar på større stader som Arvika, Karlstad og Säffle.
Historie
Det område Årjäng og Årjängs kommune høyrer til inngår i dei djupe skogsbygdene som med sine mange sjøar og fossar inngår i det svensk-norske grenselandet. Den islandske historikaren Snorre Sturlasson skreiv om desse bygdene på 1200-talet som stader styrt av troll og hekser, ein stad der godt folk burde stogge om dei ikkje måtte.
Årjängs kommune byrja med at Silbodals landskommun i 1924 vart ein del av Årjängs municipalsamhälle. 1941 braut tettstadsdelen ut av kommunen for å danne Årjängs köping. Ved kommunereformen i 1952 vart resten av Silbodal igjen slått saman med köpingen. Samstundes vart storkommunane Holmedal (av Blomskog, Holmedal, Karlanda og Trankil), Töcksmark (av Töcksmark, Västra Fågelvik og Östervallskog) og Sillerud (av Sillerud). 1971 vart Årjängs kommune danna gjennom samanslåing av köpingen med Sillerud og Holmedal. I 1974 vart òg Töcksmark tilført Årjängs kommune.
Stadnamnet
i år 1540 finn ein namnet Argenge. Dette ordet har gammalsvensk genitiv av å, noko som truleg er knytt til Silbodalsälven. Morfemet gänge tyder på "gångväg" (over åa).
Befolkning - tilvekst og nedgang
Frå 1810 til 1870 meir vart folketalet i stadene som i dag inngår i Årjängs kommun meir enn dobla, frå 9 785 til 19 830 innbyggarar. Frå 1870 gjekk innbyggartalet stadig tilbake og i 1960 var det tilbake til 1810 nivå. Årsaka var stor fattigdom blant folk og dermed særs stor utvandring til USA, og i nokon grad òg til Noreg. Mellom 1960 og 1970 ”utvandra” ytterlegare nesten 2 000 personar frå Årjäng, men då ikkje til USA, men til Göteborg eller Trollhättan for å ta nytt arbeide i bilindustrien. Frå den tida (1970) har talet på innbyggarar halde seg stabilt rundt 10 000.
Kitoj
Kitoj (russisk Китой) er ei elv i republikken Burjatia og Irkutsk oblast i Russland og ei av sideelvane til Angara frå venstre. Ho er 316 km lang med eit nedslagsfelt på.
Kitoj oppstår der elvane Smarin og Zjathos renn saman i Nuhu-Daban, i nærleiken av kjelda til Irkut. Elva renn gjennom Kitojfjella og frys til i andre halvdel av oktober. Kitoj er islagd til slutten av april eller tidleg mai.
Kitoj munnar ut i Angara ved byen Angarsk.
Blekkbytte
Blekkbøtte, eller sinkbøtte, er ei bøtte laga av forsinka stålplater.
Anthony Marinelli
Anthony Marinelli er ein USA-amerikansk musikar, komponist og dirigent. Tidleg i karrieren komponerte han og framførte musikk på synthesizer for mellom andre Michael Jackson på Thriller (1983). Marinelli har òg spelt med Lionel Richie, Kenny Loggins, Herb Alpert, Supertramp, The Crystal Method, Billy Childs og James Brown.
Marinelli bidrog til Quincy Jones-musikken til Steven Spielberg-filmen Purpurfargen (1985) og komponerte musikk for Young Guns (1988), Graveyard Shift (1990), Leaving Las Vegas (1996) og Internal Affairs (2000).
Filmar
Marinelli har laga musikk til følgjande filmar:
Bacharach Nunatak
Bacharach Nunatak er ein kjenneleg nunatak oppom nordarmen av Drummondbreen i Graham Land. Han vart fotografert av Hunting Aerosurveys Ltd i 1955–57, og kartlagd frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1958 etter Alfred L. Bacharach, ein engelsk biokjemikar, som arbeidde med ernæring.
Christina Aguilera
Christina Aguilera er ein USA-amerikansk musikar som skriv eigne songar og syng dei innan musikkstilar som dance, R&B, jazz, soul og pop.
Christina Aguilera vart fødd i Staten Island i delstaten New York i USA. Som ung opptredde ho i mange talentkonkurransar. Då ho vart 12 år fekk ho endeleg vere med i «The Mickey Mouse Club» saman med utøvarar som Justin Timberlake og Britney Spears. Der vart ho kalla «Den litle jenta med den store stemma».
I 1999 fekk ho sitt store gjennombrot med megahiten «Genie In A Bottle». Det same året gav ho ut debutalbumet Christina Aguilera. Frå dette albumet kjem også «Come on over», «I turn to you» og «What A Girl Wants».
Året etter gav Aguilera ut to album, eit spanskspråkleg album som heitte Mi Reflejo og eit julealbum som heitte My Kind Of Christmas. Men etter dette vart det stille frå songaren ei lita stund før ho i 2002 sjokkerte alle med sin nye stil. Ho hadde blitt meir vaksen og byrja å spele meir på sex. Singelen var henta frå albumet Stripped. Seinare kom også singelen «Beautiful». Her syng Christina: «I am beautiful no matter what they say. Words can't bring me down...» Songane «Fighter», «Can't Hold Us Down» og «The Voice Within». Men det var ein song som mange la ekstra merke til på dette albumet. Det var songen «I'm Ok». Her syng Christina om korleis faren behandla dei då ho var ung. «Bruises fade father, but the pain remains the same. And I still remember how you kept me so afraid. Strength is my mother for all the love she gave. And every morning that I wake I look back at yesterday. And I'm okay».
I 2006 var det klart for eit nytt album frå Aguilera, nemleg med dobbeltalbumet Back To Basics. Her handla mange av tekstane om Jordan, mannen ho gifta seg med i november det same året. «Ain't No Other Man», «Hurt» og «Candyman» er singlar for dette albumet.
Finn Bø
Finn Valdemar Johan Bø var ein norsk vise- og revyforfattar, journalist og instruktør.
Finn Bø vart utdanna ingeniør i 1916. Han byrja som journalist og skribent i 1920 og var knytt til revyteateret Chat Noir i Oslo frå 1927 til 1940. Han skreiv 600 viser, blant anna tekstene til dei populære songane «Norge i rødt, hvitt og blått» (1945) og «Nå går'n på gummisåler» (Einar Rose, 1961). Filmsuksessen En herre med bart frå 1942 er basert på Finn Bø sitt lystspel Det store spørsmål.
Slaget ved Svolder
Slaget ved Svolder er rekna å ha funne stad den 9. september eller 1. desember år 1000. Slaget stod mellom danskar (under Svein Tjugeskjegg), svenskar (under Olof Skötkonung, på norsk Olav svenske) og nordmenn (under kong Olav Tryggvason). Norske Eirik Håkonsson Jarl var med og kjempa mot kong Olav.
Norrøne kjelder
Skildringa av slaget ved Svolder har fått stor plass i dei norrøne sogene, mest detaljert i Heimskringla i sogene om Olav Trygvason, i Fagerskinna og i krønika til Saxo Grammaticus, men endå om dei er godt skrivne, det meste er å rekne for prosadikting og har dermed liten verdi som historiske kjelder. Forteljinga om heimefylgjet frå Vendland er lite truverdig, like eins at slaget skuldast at Sigrid Storråde var hatig på Olav Tryggvason fordi han hadde slege ho i andletet med ein hanske.
Referansane til ein gamal og heiden «kong Burislav» i Vendland, er særs tvilsame; han som herska i Vendland (Polen) på den tida, var hertug Boleslaw (Bolesław I Chrobry). Han var ein kristen fyrste og var om lag 26 år gamal då han i 992 tok over riket etter far sin, hertug Mieszko I av Polen.